N Diederichs spog met hul top leerders | Krugersdorp News
N Diederichs spog met hul top leerders
Alhoewel baie leerders deur die jaar uitsonderlik hard gewerk het, was daar 'n paar wat tydens die prysuitdeling uitgeblink het.
Edza Mudau en Hazel Mathe wen saam 'n trofee. Foto: Alanicka Lotriet.
Hoër Tegniese Skool N Diederichs (HTSND) het onlangs hul jaarlikse prysuitdeling gehou. Gedurende dié spoggeleentheid in hul skoolsaal het talle leerders die soet vrugte van 'n jaar se harde werk gepluk.
Hazel Mathe wen verskeie trofeë. Foto: Ingestuur.
Onderhoofseun, Gevauhgn Brandt het met talle toekennings weggestap, insluitend vir die beste senior spreker in Afrikaans, Lions-skild vir onbaatsugtige diens aan sy medemens, Matriekraadskild, eremedalje, kultuurtrofee sowel as verskeie toekennings vir vaksuksesse en onderskeidings.
Hoofdogter, Edza Mudau en onderhoofdogter, Hazel Mathe is albei as duxleerders aangewys. Hazel, wat die beste in verskeie vakke presteer het, het ook 'n vaksuksestrofee ontvang. Edza het ook verskeie trofeë vir vaksuksesse, onderskeidings en beste prestasie in vakke ontvang.
Wandile Lolwane is aangewys as die beste junior skaakspeler en Gugulethu Mahlanga as die beste senior spreker in Engels.
Wandile Lolwane is aangewys as die beste junior skaakspeler. Foto: Ingestuur.
Michelle Mmusi het 'n trofee ontvang vir die dogter wat 'n navolgenswaardige voorbeeld gestel het met haar gedrag, prestasies en kleredrag.
Die skool se visie is om leerders te transformeer van Graad 8-leerders tot Graad 12-presteerders in die tydperk wat hulle by HTSND is, en dat hulle sal kan vlieg met die vlerke wat hulle by die skool opgebou het.